b'\n_START_ARTICLE_\nVerlag Die Schmiede\n_START_PARAGRAPH_\nVerlag Die Schmiede a fost o editur\xc4\x83 german\xc4\x83 cu sediul la Berlin care a publicat literatur\xc4\x83 avangardist\xc4\x83 \xc3\xaen anii 1920. Printre autorii publica\xc8\x9bi s-au num\xc4\x83rat Franz Kafka, Alfred D\xc3\xb6blin, Joseph Roth, Rudolf Leonhard \xc8\x99i mul\xc8\x9bi al\xc8\x9bii. Cele mai multe supracoper\xc8\x9bi au fost realizate de George Salter, care a devenit mai t\xc3\xa2rziu cet\xc4\x83\xc8\x9bean american._NEWLINE_Leonhard a fost lector \xc8\x99i editor din 1919._NEWLINE_Editura Die Schmiede a publicat postum \xc3\xaen premier\xc4\x83 dou\xc4\x83 c\xc4\x83r\xc8\x9bi ale lui Franz Kafka: volumul de povestiri Ein Hungerk\xc3\xbcnstler \xc3\xaen 1924 \xc8\x99i romanul Der Process \xc3\xaen 1925. Kafka preg\xc4\x83tise volumul de povestiri pentru a fi tip\xc4\x83rit, \xc3\xaen timp ce romanul a fost tip\xc4\x83rit prin grija prietenului s\xc4\x83u, Max Brod._NEWLINE_Romanele Hotel Savoy \xc8\x99i Rebellion ale lui Roth au fost publicate pentru prima dat\xc4\x83 \xc3\xaen 1924._NEWLINE_Prima traducere a primei p\xc4\x83r\xc8\x9bi a romanului autobiografic \xc3\x80 la recherche du temps perdu al lui Marcel Proust, realizat\xc4\x83 de Rudolf Schottlaender, a fost publicat\xc4\x83 aici sub titlul Der Weg zu Swann (Drumul c\xc4\x83tre Swann).'